Diari Oficial de la Generalitat Valenciana


Sumari del DOGV 97, del 10-03-1983 (1983/802146)

DECRET 29/1983 del Consell de la Generalitat Valenciana sobre convocatòria d'eleccions a les Corts Valencianes
--------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/03/09/29/dof/vci/html**

### Dades del document

Número de DOGV
:   97

Data del DOGV
:   10-03-1983

Secció del DOGV
:   DISPOSICIONS GENERALS

Número del document
:   1983/802146


Data del document
:   09-03-1983

Organisme emissor
:   Presidència de la Generalitat

Tipus de document
:   Decret

Decret 29/1983, del Consell de la Generalitat Valenciana, sobre convocatòria d'eleccions a les Corts Valencianes.  
La Disposició transitòria setena de la Llei Orgànica 5/1982, d'1 de juliol, aprovatòria de l'Estatut d'Autonomia de la Comunitat Valenciana, estableix que el Consell de la Generalitat Valenciana, prèvia votació favorable de les Corts Valencianes en el període transitori, i d'acord amb el Govern de l'Estat, convocarà les primeres eleccions, que es celebraran entre l'1 de febrer i el 31 de maig de 1983.  
Produïda la votació favorable de les Corts Valencianes en període transitori en sessió de 28 de febrer de 1983, i d'acord amb el Govern de l'Estat, s'escau la dissolució de les actuals Corts i la convocatòria de les primeres eleccions.  
En virtut aço,  
DECRETE  
Queden dissoltes les Corts Valencianes en el període transitori constituides a l'empar de la Disposició transitòria tercera de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana.  
Article 2.n  
Es convoquen eleccions de les Corts Valencianes, que es celebraran el próxim dia 8 de maig de 1983.  
Article 3.r  
El nombre de Diputats a elegir serà de vuitanta-nou Diputats, en les següents circumscripcions: 29 que correspondran a la província d'Alacant, 25 a la de Castelló i 35 a la de València; tot d'acord amb la Disposició transitòria setena de la Llei Orgànica 5/1982.  
Article 4.t  
Les eleccions que convoca aquest Decret seran regulades per les disposicions de l'Estatut d'Autonomia de la Comunitat Valenciana i, d'acord amb aquest, per les normes que regeixen per a les eleccions al Congrés de Diputats, amb les modificacions i adaptacions, exigides per la naturalesa i l'àmbit de la consulta electoral.  
Article 5.e  
Per obtenir escó i ser proclamats electes, els candidats de qualsevol circumscripció hauran d'haver estat presentats per partits o coalicions que obtinguen un nombre de vots superior al 5 per 100 dels emesos en la Comunitat Valenciana, conformement a allò que preveu la Disposició transitòria setena i l'article 12, apartat 2.1, de la Llei Orgànica 5/1982.  
Article 6. é  
D'acord amb la Disposició transitòria setena de l'Estatut d'Autonomia, aprovat per la Llei Orgànica 5/1982, en l'apartat 2.n, c), les operacions d'escrutini i proclamació de Diputats Electes es regiran per les disposicions dels capítols III i IV del títol VI del Reial Decret Llei 20/1977, de 18 de març, tenint en compte els límits establerts en l'article 12, 2, de l'Estatut d'Autonomia.  
Article 7.é  
La Junta Electoral Central remetrà a les Corts Valencianes la relació de Diputats Electes en cada una de les tres circumscripcions electorals.  
Abans de la data de constitució de les Corts Valencianes, les Juntes Electorals Provincials expediran als Diputats Electes la corresponent credencial acreditativa de la condició de Diputat.  
Article 8.e  
1. Els Diputats Electes acreditaran llur condició de tals en les Corts Valencianes abans de les 12 hores del dia 7 de juny de 1983.  
2. La sessió constitutiva de les Corts Valencianes tindrà lloc, a les 17 hores del dia 7 de juny de 1983, a la Sala de Corts del Palau de la Generalitat, de la ciutat de València, d'acord amb el Reglament de les Corts Valencianes vigents en aquell moment.  
Article 9.e  
A efectes informatius, acabat l'escrutini a cada mesa, un membre d'aquesta es personarà en l'oficina de telègrafs més pròxima, en la qual, prèvia identificació davant del funcionari competent, farà transmetre a la Consellería de Governació, a mes de a la Junta Electoral Provincial i al Governador Civil, el contingut de la certificació de l'escrutini, amb notificació de rebuda.  
DISPOSICIO FINAL  
Aquest Decret entrarà en vigor el mateix dia de la publicació al «Diari Oficial de la Generalitat Valenciana». En el termini de 10 dies naturals, comptats des d'aquesta data, es publicarà en el «Boletín Oficial del Estado», en el «Butlletí Oficial» de cada una de les províncies d'Alacant, Castelló i València, i en tots els diaris editats al territori de la Comunitat Valenciana.  
València, a 9 de març de 1983.  
El President de la Generalitat,   
JOAN LERMA I BLASCO


Còpia Permalink ELI